Repujúci grep - Košková, Hana; Kellenberger, Martin slovenský ilustrátor 11. októbra 1957 (Spolok slovenských spisovateľov Bratislava, 2017)
Skúsená autorka šiestich detských kníh a viacerých zbierok poézie Hana Košková, ktorá publikuje od začiatku 70. rokov, sa vo svojom novom knižnom titule orientuje najmä na ekológiu rastlinných potravín, ktorú dáva do povedomia aj detským čitateľom. Veselým príbehom zeleniny a ovocia, ktoré ušli od pestovateľa a ktorý používal umelé hnojivá, nedoprial rastlinám vzduch a tiesnil ich v skleníku. Po ceste zažívajú rôzne príhody, napríklad sa zúčastnia súťaže, na ktorej grep repuje, od čoho autorka odvodila názov. Napokon rastliny zakotvia v záhrade dobrého záhradníka, ktorý sa venuje ekologickému poľnohospodárstvu a navyše rastlinám dopraje aj čerstvý vzduch. Autorka využíva v knihe situačný humor, čím ju robí lákavou pre najmladších čitateľov.
Obsahovo je vhodná pre sedemročné deti, ktoré sa učia čítať, budovať si vzťah k prírode a tiež myslieť na to, čo jedia. Dozvedia sa totiž o chémii, ktorá sa dostáva do potravín, pričom autorka pomocou detského príbehu vychováva k tomu, aby deti pochopili, že nie všetko, čo vyzerá najkrajšie, je aj najlepšie. Netýka sa to len krásnych postrekovaných jabĺk, ale aj všelijakých sladkostí a nápojov, ktoré v krásnych obaloch lákajú deti, pritom ich zdraviu škodia. Repujúci grep je pomôckou pre rodičov, aby mohli deti správne nasmerovať proti konzumnému tlaku.
Keywords: slovenská literatúra; literatúra pre deti; rozprávky - autorské; zdravá výživa; zážitkové čitanie; veľké písmená; pre čitateľov od 7 rokov